ກຳລັງປະສົມ ປົດປ່ອຍ ພະນັກງານຊ່ອຍເຫຼືອ 4 ຄົນ ໃນອັຟການິສຖານ
ອົງການເນໂຕ້ກ່າວວ່າ ກຳລັງປະສົມ ໃນອັຟການິສຖານ ໄດ້ບຸກເຂົ້າໄປປ່ອຍ ພະນັກງານ ອົງການໃຫ້ຄວາມຊ່ອຍເຫຼືອ ດ້ານມະນຸດສະທຳ 4 ຄົນ.
ອົງການເນໂຕ້ກ່າວວ່າ ກຳລັງປະສົມໄດ້ປ່ອຍພະນັກງານໃຫ້ຄວາມຊ່ອຍເຫຼືອ 4 ຄົນ ທີ່ ຖືກພວກຫົວຮຸນແຮງຈັບໂຕໄປໃນພາກເໜືອອັຟການິສຖານ ຕັ້ງແຕ່ເດືອນ ແລ້ວ ກຸ່ມພັນທະມິດເນໂຕ້ ກ່າວວ່າ ພະນັກງານໃຫ້ຄວາມຊ່ອຍເຫຼືອ 2 ຄົນ ຄືນາງ Helen Johston ຊຶ່ງເປັນຄົນອັງກິດອາຍຸ 28 ປີແລະນາຍ Moragwe Oirere ຊຶ່ງເປັນຄົນເຄັນ ຢາອາຍຸ 26 ປີ ແລະເພື່ອນຮ່ວມງານທີ່ເປັນຊາວອັຟການິສຖານ 2 ຄົນໄດ້ຖືກປ່ອຍ ໃນ ລະຫວ່າງການບຸກເຂົ້າໄປຊ່ອຍ ຂອງກຳລັງເນໂຕ້ ໃນຕອນເຊົ້າວັນເສົາມື້ນີ້ ອົງການເນ ໂຕ້ກ່າວວ່າ ບຸກຄົນທັງ 4 ໄດ້ຖືກລັກພາໂຕໄປໃນວັນທີ 22 ພຶດສະພາຜານມາທີ່ແຂວງ Badakhshan ໂຕປະກັນທັງ 4 ເປັນພະນັກງານຂອງອົງການ Medair ຊຶ່ງປັນອົງການໃຫ້ຄວາມຊ່ອຍ ເຫຼືອທາງດ້ານມະນຸດສະທຳ ທີ່ບໍ່ຂຶ້ນກັບລັດຖະບານ ທີ່ມີສຳນັກງານ ຕັ້ງຢູ່ໃກ້ໆເມືອງ Lausanne ປະເທດ Switzerland ນາຍພົນ John Allen ຜູ້ບັນຊາການຂອງກຳລັງສະຫະລັດແລະອົງການເນໂຕ້ ໃນອັຟ ການິສຖານ ກ່າວໃນຖະແຫຼງຂ່າວສະບັບນຶ່ງວ່າ ທ່ານມີຄວາມຮູ້ສຶກພູມໃຈ ທີ່ກຳລັງປະ ສົມໄດ້ວາງແຜນ ຝຶກຊ້ອມ ແລະດຳເນີນການດ້ວຍຄວາມສຳເລັດຜົນ ໃນການປະຕິບັດ ງານບຸກເຂົ້າໄປຊ່ອຍໂຕປະກັນຄັ້ງນີ້ ເຈົ້າໜ້າທີ່ອັຟການິສຖານກ່າວວ່າ ພວກລັກພາໂຕຫ້າຄົນໄດ້ຖືກຂ້າຕາຍໃນການປະຕິ ບັດງານຄັ້ງນີ້